prayoginipun dipun tanggulangi, caranipun nanggulangi / ngicali: 1. Kasamektakna langkung rumiyin urut - urutaning pangandikan ingkang badhe kita aturaken dhumateng para rawuh, utawi kanggenipun tataran ingkang nembe gladhen prayogi gegladhen langkung rumiyin ingkang sae. 2. Kapiliha materi ingkang jumbuh kaliyan adicara, langkung prayogi menawi panjenengan samektakaken kanthi mateng, kagladhi kanthi tumemen, kapadosna pangandikan ingkang saged nengsemaken dhumateng para rawuh. 17. Kados Pundi Amurwani Medhar Pangandikan Kados pundi ta, cara kita miwiti medhar pangandikan? Saking pundi? Lan kados pundi ? Pangertosan / pengalaman ingkang kita mangertosi, sabab kangge amilut penggalihipun para pamyarsa perlu kaginakaken kanthi cara - cara ingkang tinamtu salebeting ambuka medhar pangandikan. Padatan kangge ambuka pangandikan utawi murwani satunggiling pangandikan wonten ing sangajenging piyantun kathah katindakaken kanthi cara angajak monjukaken syukur utawi atur panuwun dhumateng Gusti inkang Maha Agung. Awit Gusti Allah taksih keparengparing kalodhangan sahengga sadayanipun saged makempal wonten ing papan kasebat, salajengipun rinonce kaliyan pangandikan ingkang asipat tetepangan / nepangaken pribadi kita, saged ugi kaselingan kanthi guyonan ingkang saged damel segering swasana sakeca